五禮通考

《 五禮通考 》 是一部清代禮學大作 ， 共二百六十二卷 ， 秦蕙田撰 。 雍正二年 （ 1724年 ） ， 秦蕙田與同鄉好友顧棟高 、 吳鼎 、 龔燦 、 吳鼐 、 蔡德晉諸人成立讀經會 ， 隨讀隨記 ， 前後堅持十餘年 。 乾隆十二年 （ 1747年 ） 五月 ， 秦氏丁憂在家 ， 依徐幹學 《 讀禮通考 》 體例 ， 開始撰寫 《 五禮通考 》 。 以吉 、 嘉 、 賓 、 軍 、 兇等五部分 ， 並大量徵引 《 十三經注疏 》 、 《 二十四史 》 、 《 通典 》 ， 編次爲書 。 乾隆十七年壬申 （ 1752年 ） ， 《 五禮通考 》 初稿垂成 ， 由顧棟高作序 。 乾隆十八年癸酉 （ 1753年 ） ， 八月 ， 蔣汾功序 《 五禮通考 》 。 乾隆十九年 （ 1754年 ） ， 《 五禮通考 》 已積稿二百餘卷 ， 乾隆二十二年 （ 1757年 ） ， 再邀錢大昕助纂 。 其他如王鳴盛 、 王昶 、 戴震 、 吳玉搢諸人 ， 亦曾參與其間之校訂 。 乾隆二十六年 （ 1761年 ） 冬 ， 《 五禮通考 》 書成 ， 由秦氏 《 自序 》 ， 共歷時三十八年 。 是年九月九日巳時 ， 秦氏卒於滄州 。